b'\n_START_ARTICLE_\nTipaton tammikuu\n_START_PARAGRAPH_\nTipaton tammikuu on suomalainen perinne, jolloin ihmiset p\xc3\xa4\xc3\xa4tt\xc3\xa4v\xc3\xa4t olla k\xc3\xa4ytt\xc3\xa4m\xc3\xa4tt\xc3\xa4 alkoholia tammikuun aikana. Perinne on l\xc3\xa4ht\xc3\xb6isin alkoholink\xc3\xa4ytt\xc3\xb6ns\xc3\xa4 hallitsevien ihmisten keskuudesta. Perinteisesti suomalaiset k\xc3\xa4ytt\xc3\xa4v\xc3\xa4t joulun ja uudenvuoden vieton aikaan runsaasti alkoholia ja sen takia jotkut pyrkiv\xc3\xa4t pit\xc3\xa4m\xc3\xa4\xc3\xa4n jonkin asteista "taukoa" alkoholin k\xc3\xa4yt\xc3\xb6st\xc3\xa4 tammikuun aikana._NEWLINE_Tipaton tammikuu j\xc3\xa4rjestettiin Suomessa tiett\xc3\xa4v\xc3\xa4sti jo vuonna 1942, jolloin Propaganda-Aseveljet-j\xc3\xa4rjest\xc3\xb6 markkinoi Tipaton tammikuu -kampanjan ja sen toiminnan seurauksena joulukuussa 1942 eduskunnan puhemies V\xc3\xa4in\xc3\xb6 Hakkila julisti vapaaehtoisen kampanjan raittiin tammikuun viett\xc3\xa4miseksi._NEWLINE_Vuonna 2008 tipatonta tammikuuta vietti noin 25 prosenttia v\xc3\xa4est\xc3\xb6st\xc3\xa4. Tipattoman tammikuun viett\xc3\xa4misen suosio kasvaa vuosi vuodelta._NEWLINE_Tipaton tammikuu vaikuttaa tammikuun aikana my\xc3\xb6s alkoholijuomien myyntiin. Alkoholittomien juomien myynti baareissa on suurimmillaan tammikuun aikana. Alkossa tuotteiden myynti tammikuussa on 20\xe2\x80\x9330 prosenttia pienempi kuin keskivertokuukautena._NEWLINE_Brittil\xc3\xa4inen maksan terveytt\xc3\xa4 edist\xc3\xa4v\xc3\xa4 British Liver Trust on muistuttanut, ett\xc3\xa4 kuukauden tauko ei pelasta maksaa alkoholin haitoilta - muutaman raittiin p\xc3\xa4iv\xc3\xa4n viett\xc3\xa4minen joka viikko olisi tehokkaampi tapa.'